કોર્પોરેશનમાં અંધેર વહીવટ કઈ હદે ચાલી રહ્યો છે તેનો કોઈ હિસાબ નથી. વાઇબ્રન્ટ સમયે શહેરમાં જાહેર માર્ગો પર અમુક અંતરે ઘણા બધા ડિવાઈડર વચ્ચે કચરાપેટીઓ મૂકવામાં આવી હતી. કોર્પોરેશનની લાપરવાહીમાં અત્યારે અનેક કચરાપેટીઓ સ્થળ ઉપર તૂટેલી હાલતમાં જેવા મળે છે કોર્પોરેશના ના લેભાગુ કોન્ટ્રાક્ટરો દ્વારા ડિવાઇડરની અંદર સિમેન્ટનું મિક્ષર ભરી જેમ તેમ કરીને કચરાપેટી ઊભી કરી દેવામાં આવી છે.જેનો નમૂનો ફોટામાં જોવા મળે છે. લોકો જ્યાં ત્યાં કચરો ના ફેંકે અને સીધો કચરાપેટીમાં જ નાંખે તે હેતુથી કચરાપેટીઓ રસ્તામાં મૂકવામાં આવી હતી. પરંતુ હાલમાં જોવા જઈએ તો મોટાભાગની કચરાપેટીઓ ડિવાઈડરથી તૂટીને નીચે પડી રહી છે.